sagorsarker/bangla-wikipedia huggingface dataset:
নিকিতিন ধীর

নিকিতিন ধীর হলেন একজন ভারতীয় অভিনেতা যিনি হিন্দি এবং তেলুগু ভাষার চলচ্চিত্র এবং টেলিভিশন শোতে কাজ করে থাকেন। তিনি মুখ্য প্রতিদ্বন্দ্বী চরিত্র হিসেবে আসুতোষ গোয়ারিকারের ঐতিহাসিক নাটক "যোধা আকবর" দিয়ে চলচ্চিত্রে তার পদচারণা শুরু করেন, যেটি কিনা সেসময়ে ব্যবসায়িকভাবে সফলতা পায় এবং আলোচিত হয়। এরপর, তিনি আনিস বাজমি'র কমেডি ছবি "রেডি" (২০১১), আরবাজ খান-এর একশ্যানধর্মী ছবি "দাবাং ২" এবং রোহিত শেট্টি’র একশ্যানধর্মী কমেডি ছবি "চেন্নাই এক্সপ্রেস"সহ বলিউডের কতিপয় ব্যবসায়িকভাবে সফল ছবিতে দুর্বৃত্ত চরিত্রও ফুটিয়ে তোলেন। তিনি অভিনেতা পঙ্কজ ধীরের পুত্র।
২০০৮ সালে ধীর আশুতোষ গোয়ারিকরের ঐতিহাসিক ছবি "যোধা আকবর" দিয়ে চলচ্চিত্রে প্রথম পা রাখেন, যেখানে তিনি হৃত্বিক রোশন ও ঐশ্বরিয়া রাই বচ্চন-এর পাশাপাশি শরিফুদ্দিন হুসেন, আকবরের শ্যালকের ভূমিকায় সহ-অভিনয় শিল্পী হিসেবে অভিনয় করেন। ধীর চলচ্চিত্রে ইতিবাচক সমালোচনা ও প্রশংসা কুড়িয়েছেন, বক্স অফিসের সাফল্যের পাশাপাশি ধীর তাঁর ভূমিকার জন্য প্রশংসিত হয়েছেন। বলিউড হাঙ্গামার উল্লেখযোগ্য সমালোচক তরণ আদর্শ তাঁকে "চমৎকার" বলে উল্লেখ করেন। একই বছরে তিনি অপূর্বা লাখিয়ার অনুল্লেখ্য অ্যাকশন থ্রিলার "মিশন ইস্তাম্বুলে" বিবেক ওবেরয়, শ্রিয়া সরণ এবং জায়েদ খানের সাথে অভিনয় করেন। 
ধীর ২০১১ সালে আনীস বাজমি পরিচালিত কমেডি ছবি রেডিতে সহ-অভিনেতা হিসেবে সালমান খান ও অসিনকে সাথে নিয়ে হাজির হন। পরের বছর আবারও তিনি আরবাজ খানের অ্যাকশনধর্মী ছবি "দাবাং ২"-এ সালমান খান, সোনাক্ষী সিনহা এবং প্রকাশ রাজের পাশাপাশি একটি ভূমিকায় ছিলেন। ২০১৩ সালে তিনি রোহিত শেট্টির আরেকটি মারমুখী কমেডিধর্মী ছবিতে শাহরুখ খান ও দীপিকা পাড়ুকোন সঙ্গে চেন্নাই এক্সপ্রেসে প্রধান প্রতিদ্বন্দ্বী থাঙ্গাবালী হিসেবে বৈশিষ্ট্যমন্ডিত হন। একটি ভয়ংকর তামিল গাড়ল হিসাবে তার ভূমিকার জন্য, ধীর আরো পেশীধর হতে এবং তামিল ভাষা ভালোভাবে আয়ত্ত করতে উচ্চারণভঙ্গির উপর কাজ করেন। শারীরিক গড়িমার জন্য তিনি উষ্ণ সংবর্ধনা পান। মোহর বসু লক্ষ্য করেন ধীর "শক্তসমর্থ" যদিও "ভূমিকা সঞ্চালনের জায়গা তাঁর জন্য যথেষ্ট ছিল না"।
নিকিতিন ৩রা সেপ্টেম্বর ২০১৪ সালে ক্রাতিকা ধীরকে বিয়ে করেন।
ইয়ানি মার্কুয়েজ

ইয়ানি মার্কুয়েজ (; জন্ম: ৭ জানুয়ারি ১৯৮৪) হলেন আফোগাদোস দা ইঞ্জাজেইরা পারনাম্বোকো এলাকায় জন্মগ্রহণকারী বিশিষ্ট ব্রাজিলীয় প্রমিলা ক্রীড়াবিদ। আধুনিক পেন্টাথলন বিষয়ে তার সবিশেষ দক্ষতা রয়েছে।
রিও দি জানেইরোতে অনুষ্ঠিত ২০০৬ সালের দক্ষিণ আমেরিকান চ্যাম্পিয়নশীপে স্বর্ণপদক জয় করেন। একই স্থানে ২০০৭ সালে প্যান আমেরিকান গেমসেও একই শিরোপা পান। এরফলে তিনি জাতীয়ভাবে পরিচিতি লাভ করেন। এছাড়াও, ব্রাজিলের সাধারণ জনসাধারণের কাছে এ ক্রীড়ার উপযোগীতা তুলে ধরার ক্ষেত্রে সক্ষমতা দেখান।
২০১০ সালে এ স্তরের ক্রীড়ায় ব্রাজিলীয় ক্রীড়াবিদদের মধ্যে তার অবস্থান ছিল শীর্ষস্থানীয়। এছাড়াও, ২০১১ সালে বৈশ্বিকভাবে তিনি তৃতীয় স্থানে অবস্থান করেছিলেন। পরের বছর ২০১২ সালের গ্রীষ্মকালীন অলিম্পিকে রৌপ্যপদক জয় করেন। বর্তমানে তিনি ২য় স্থানে রয়েছেন। ২০১২ সালের অলিম্পিক বিজয়ী লিথুয়ানিয়ার লরা আসাদুস্কাইতই কেবল তার তুলনায় শীর্ষস্থানে রয়েছেন।
৩১ জুলাই, ২০১৬ তারিখে ঘোষিত ব্রাজিল দলের অলিম্পিক পতাকা বাহক হিসেবে তাকে মনোনীত করা হয়।
সোপিতা তানাসান

সোপিতা তানাসান (; জন্মঃ ২৩ ডিসেম্বর ১৯৯৪) হলেন একজন থাই ভার উত্তোলনকারী খেলোয়াড়। তিনি ২০১৩ সালে বিশ্ব ভারোত্তোলন প্রতিযোগিতায় মেয়েদের ৬৩ কেজিতে ব্রঞ্জ মেডেল জেতেন। ২০১৬ রিও অলিম্পিকে তিনি ৪৮ কেজি বিভাগে স্বর্ণপদক জয় করেছেন।
শ্রদ্ধা দাস

শ্রদ্ধা দাস একজন ভারতীয় চলচ্চিত্র অভিনেত্রী যিনি তেলুগু, হিন্দি, মালায়ালম, কন্নড এবং বাংলা চলচ্চিত্রে অভিনয় করেছেন।
শ্রদ্ধা দাস বাঙ্গালি পিতা-মাতার ঘরে মুম্বাই, মহারাষ্ট্র-এ জন্মগ্রহণ করেন। তার বাবা পুরুলিয়ার একজন ব্যবসায়ী, তার মা একজন গৃহিণী। তিনি মুম্বাইতে তার পড়াশোনা সম্পন্ন করেন। শ্রদ্ধা জার্নালিজম বিষয়ে মুম্বাই বিশ্ববিদ্যালয় থেকে গণযোগাযোগ বিষয়ে ডিগ্রি অর্জন করেন। তিনি পড়াশোনা করার সময়েই থিয়েটার এর সাথে যুক্ত ছিলেন।
শ্রদ্ধা দাস ২০০৮ সালে তার প্রথম তেলুগু চলচ্চিত্র অভিষেক ঘটান।
সৈয়দ অহিদুজ্জামান ডায়মন্ড

সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক। বাংলাদেশের চাঁপাইনবাবগঞ্জ জেলার সদর উপজেলায় জন্ম। একজন মননশীল চলচ্চিত্রকার। তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র "নাচোলের রানী" (২০০৬)। তার পরিচালিত অন্যান্য চলচ্চিত্র হল "গঙ্গাযাত্রা" (২০০৯), "অন্তর্ধান" (২০১৩), ও "বাষ্পস্নান" (২০১৬)। "গঙ্গাযাত্রা" চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।
সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কর্তৃক প্রদত্ত "অতন্দ্র পদক" লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরীনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন "বাষ্পস্নান"। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা।
"ভাসানী" একটি আসন্ন বাংলাদেশী ঐতিহাসিক বায়োপিক ফিল্ম যা পরিচালনা করবেন সৈয়দ অহিদুজ্জামান ডায়মন্ড, আব্দুল হামিদ খান ভাসানী এর জীবনের উপর ভিত্তি করে। ২০২৫ সালের মাঝামাঝি থেকে এর শুটিং শুরু হবে বলে আশা করা হচ্ছে। এটি ১৩ বছর বয়স থেকে মৃত্যু পর্যন্ত ভাসানীকে চিত্রিত করবে, তিনজন ভিন্ন অভিনেতা চরিত্রটির তিনটি ভিন্ন বয়সের সময়কে চিত্রিত করবে।
জাতীয় চলচ্চিত্র পুরস্কার
অতন্দ্র পদক
তাইমুর সাফিন

তাইমুর মারসেলেভিচ সাফিন (; জন্মঃ ৪ আগস্ট ১৯৯২) একজন রাশিয়ান ফয়েল ফেন্সার। ২০১৪ ওয়ার্ল্ড চ্যাম্পিয়নশিপ এবং ২০১৬ রিও অলিম্পিকে তিনি ব্রোঞ্জ মেডেল অর্জন করেন।
সাফিন নয় বছর বয়সে ফেন্সিং খেলা শুরু করেন। দ্রুত মেধার স্বাক্ষর রেখে তিনি ২০০৯ সালে জুনিয়র রাশিয়ান টিমে জায়গা করে নেন। ২০১১ সালে কাজানে অনুষ্ঠিত ইউরোপীয় চ্যাম্পিয়নশীপে তিনি ব্যক্তিগতভাবে ব্রোঞ্জ মেডেল এবং দলীয় ভাবে রৌপ্য পদক জয় করেন। ২০১২ সালে মস্কোয় অনুষ্ঠিত উনিয়র ইউরোপিয়ান চ্যাম্পিয়নশীপে রৌপ্য পদক জয় করেন।
দেওঘর

দেওঘর () ভারতের ঝাড়খণ্ড রাজ্যের পঞ্চম বৃহত্তম শহর। এটি সাঁওতাল পরগনা বিভাগ এর দেওঘর জেলার সদর শহর। এটি হিন্দু ধর্মের একটি পবিত্র স্থান। এখানে হিন্দু ধর্মের ১২ টি জ্যোতির্লিঙ্গের একটি (বৈদ্যনাথ মন্দির) অবস্থিত। শহরের পবিত্র মন্দিরসমূহ তীর্থযাত্রী ও পর্যটকদের কাছে শহরটিকে একটি গন্তব্য হিসাবে প্রতিষ্ঠিত করেছে। এছাড়াও, শহরের প্রত্নতাত্ত্বিক ও ঐতিহাসিক গুরত্ব রয়েছে।
দেওঘর ২৪.৪৮° উত্তর ও ৮৬.৭° পূর্বে অবস্থিত। সমুদ্র সমতল থেকে শহরটি ২২৫ মিটার উচ্চতায় অবস্থিত। এই শহরের পাশ দিয়ে বয়ে গেছে ময়ূরাক্ষী নদী। নদীটি দেওঘর শহরের কাছে ত্রিকূট পাহাড় থেকে উৎপত্তিলাভ করেছে।
২০১১ সালের ভারতের আদম শুমারি তথ্য অনুসারে দেওঘর শহরের জনসংখ্যা হল ২০৩১১৩ জন।এর মধ্যে ১৭.৬ শতাংশ জনসংখ্যা ৬ বছরের কম বয়স্ক।জনসংখ্যার বিচারে এটি ঝাড়খণ্ড রাজ্যের পঞ্চম বৃহত্ত শহর।
দেওঘর শহরটি রাঁচি, পাটনা,আসানসোল, কলকাতা ও জমশেদপুর শহরের সঙ্গে সড়ক পথে সরাসরি যুক্ত রয়েছে।এই শহর এর সঙ্গে রাজ্যের বিভিন্ন শহরের সঙ্গে বাস যোগাযোগ রয়েছে।
দেওঘর শহরে দুটি রেল স্টেশন রয়েছে। এই রেল স্টেশন দুটি হল দেওঘর রেল স্টেশন ও বৈদ্যনাথধাম রেল স্টেশন। দেওঘর রেল স্টেশন দুমকা ও বৈদনাথধাম রেল স্টেশন জাসিডি সঙ্গে যুক্ত।
দেওঘর শহরের সঙ্গে রাঁচি,জামশেদপুর, কলকাতা, পাটনা, প্রভৃতি শহরের সঙ্গে রেল যোগাযোগ রয়েছে। বারাণসী দেওঘর বন্দে ভারত এক্সপ্রেস এই স্টেশন থেকে ছাড়ে। 
নিকটবর্তী অপর গুরুত্বপূর্ণ স্টেশন জসিডি। পাটনা হাওড়া বন্দে ভারত এক্সপ্রেস এই স্টেশন এ থামে । 
দেওঘর শহরের বিমান যোগাযোগ সম্পন্ন হয় রাঁচি, দুর্গাপুর, কলকাতা ও পাটনা বিমানবন্দরের মাধ্যমে। ঝাড়খণ্ড সরকার দেওঘর শহরে একটি আন্তর্জাতিক বিমানবন্দর গড়ে তুলেছে।
ইসলামি গ্রন্থসমূহ

মুফতিয়ে সাকালন ইমাম নাসাফি রহ.
ইমাম আল্লামা শেহরেস্তানি
ইমাম আলা হযরত আহমাদ রিদ্বা খান মুহাদ্দিসে বেরলভী
-আল্লামা ফারহারি
তাফসীরে ইবনে কাসীর — ইবনে কাসীর
আসিত কুমার মোদি

আসিত কুমার মোদি (জন্ম ২৪ ডিসেম্বর ১৯৬৬), ভারতীয় টিভি প্রযোজক, নিলা টেলিফিল্ম প্রাইভেট লিমিটেডের পরিচালক ও প্রতিষ্ঠাতা। তিনি উৎপাদন জন্য পরিচিত হয় ধারাবাহিকে মত তারক মেহতা কা উল্টা চশমা, সাব খেলো সাব জিত!, ওয়াহ! ওয়াহ! ক্যায়া বাত হ্যা!, কৃষ্ণাবেন খাকরাওয়ালা, কারণেই পেয়ার মেইন টুইস্ট (টিভি সিরিজ), মেরি বিবি বিস্ময়কর ইয়ে দুনিয়া হ্যায় রঙ্গীন এবং হাম সাব এক হ্যা. আসিত কুমার মোদি এবং তার দল তারক মেহতা কা উল্টা চশমা মধ্যে ছিল প্রথম নয় নাগরিকদের ভারত কর্তৃক মনোনীত করা হবে ভারতীয় প্রধানমন্ত্রী নরেন্দ্র মোদির প্রচার করার জন্য তার ক্লিন ইন্ডিয়া ক্যাম্পেইন।
মোদি সম্পন্ন, তার স্কুল থেকে সরদার স্বাধীনতা সংগ্রামী স্কুল, মুম্বাই ১৯৮২ সালে. তিনি গবেষণা জন্য একটি ব্যাচেলার' ডিগ্রী কমার্স থেকে শ্রী চিনাই কলেজ অফ কমার্স ও অর্থনীতি মুম্বাই ১৯৮৩থেকে ১৯৮৯.
মোদি থিয়েটারে একজন অভিনেতা হিসেবে নিজের ক্যারিয়ার শুরু করলেও পরে টেকনিশিয়ান এবং সহকারী পরিচালক হিসেবেও দায়িত্ব পালন করেন।
, সাব টিভিতে) প্রচারিত হিন্দি কমেডি তারক মেহতা কা উল্টা চশমা উপর ভিত্তি করে, গুজরাটি রসিক তারক মেহতা'এর সাপ্তাহিক কলাম "দুনিয়া নে ওন্ধা চাশমা" প্রকাশিত বাংলা পত্রিকা "চিত্রলেখা". তিনি পরিবর্তিত শো এর গল্প জন্য একটি অধুনাতন শ্রোতা. শো জন্য চলমান হয়েছে ৭ বছর এবং সম্পন্ন ১৯৯০ পর্ব হিসেবে ২৮শে মার্চ, ২০১৬।
আউড়িয়া ইউনিয়ন

আউড়িয়া ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯২৯ খ্রিঃ স্থাপিত হয়।
আউড়িয়া ইউনিয়নটি জেলা সদর থেকে ৪.০০ কিঃ মিঃ পূর্বে, নাকসী বাজারে অবস্থিত। আউড়িয়া ইউনিয়নের উত্তরে চন্ডিবরপুর ইউনিয়ন, পূর্বে লোহাগড়া উপজেলার কাশিপুর ইউনিয়ন, দক্ষিণে ভদ্রবিলা ও বাঁশগ্রাম ইউনিয়ন এবং পশ্চিমে নড়াইল পৌরসভা। এই ইউনিয়নটির আয়তন ২০.০৩ বর্গ কি.মি.।
আউড়িয়া ইউনিয়ন ছাব্বিশটি গ্রামের সমান্বয় গঠিত; এগুলো হলোঃ আউড়িয়া, বোড়াবাদুড়ীয়া, চিলগাছা রঘুনাথপুর, চৌগাছা, বাজেয়াপ্ত, ডৌয়াতলা, দত্তপাড়া, ঘোষপুর, খলিশাখালী, কমলাপুর, নাকসী, লস্করপুর, মূলদাইড়কুহোডাঙ্গা, মূলদাইড়, পশ্চিমবালিয়াডাঙ্গা, রামচন্দ্রপুর, শড়াতলা, সিমাখালী, বামনসিমাখালী, পূর্বসিমাখালী, পশ্চিমসিমাখালী, তালতলা, উত্তরবালিয়াডাঙ্গা, উত্তরবুড়িখালী, উত্তরপংকবিলা, দক্ষিণপংকবিলা।
আউড়িয়া ইউনিয়নে মোট শিক্ষার হার: ৮০%।
আউড়িয়া ইউনিয়নে রয়েছে:
শিবা (কার্টুন)

শিবা হলো একটি ভারতীয় অ্যানিমেটেড অ্যাকশন টেলিভিশন ধারাবাহিক যা বর্তমানে নিকেলোডিয়ান সনিক এ সম্প্রচারিত হচ্ছে।
কসমস-মায়া এবং ভিয়াকম ১৮ দ্বারা নির্মিত হয়েছে ধারাবাহিকটি। এটি ভারতে সর্বাধিক রেটেড শিশুতোষ শো।
শিবা তার দাদা-দাদীর সাথে ভেদাস সিটি নামক শহরে বাস করে। সে একজন বাচ্চা নায়ক। সে অনেক গুন্ডাদের সম্মুখীন হয় যারা এই শহরের ব্যক্তি এবং শহরকে ক্ষতি করতে চায়। গুন্ডারা তাকে বাচ্ছা বললে সে গুন্ডাদের বলে,"আমাকে বাচ্ছা বলো না আঙ্কেল।" তারপর ফাইট করে বলে, "শিবা, শিবা আমার নাম।" শিবা প্রাকৃতিক শক্তিতে বলিয়ান একজন বালক। সে তার আশ্চর্য সাইকেল নিয়ে শত্রুদের সাথে মোকাবেলা করে। শিবার সাইকেল রিমোট কন্ট্রোল। শিবার সাইকেলটি জলে গেলে তা দ্রুতযান নৌকার মতো হয়ে যায়। আকাশে গেলে উড়ে। সে তার হাত ঘড়ি দিয়েও সাইকেল নিয়ন্ত্রণ করে। ঘড়িতে কথা বললে সাইকেলের স্পিকারে তা শোনা যায়। যদি শিবাকে গুন্ডারা বন্দি অথবা বেঁধে ফেলে তখন সে "ওয়াচ কাটার মোড অন." বলে এবং কাটার বের হয়। শত্রুদের পরাজিত করার পর লাড্ডু সিং তাদের গ্রেফতার করে। লাড্ডু সিং এর সহকারী এবং প্রায় সময় মোটর সাইকেল চালক হিসেবে থাকেন পেডা রাম। তারপর শিবা ভারত সরকারের কাছ থেকে তার কৃতকর্মের পুরস্কার পায়। শিবার 'ডগি' নামে একটি কুকুর থাকে,যে প্রায় সময় কাজে আসে। শিবার বন্ধুরা হচ্ছে রিভা, আদি, ইউদি। আদি তার বন্ধুদের গল্প শুনায়। এবং গল্পগুলো থেকে রিভা উপায় খুজে পায়। আর তারা উপায় খুজে পেয়ে গুন্ডাদের শায়েস্তা করতে পারে। আর ইউদি এলিয়েনকে খুব ভয় পায়। রিবা,আদি এবং ইউদি হলো শিবার প্রায় স‌ময়ের সঙ্গী। ধারাবাহিক পর্বগুলোতে বিভিন্ন চরিত্রের আবির্ভাব ঘটে।
এছাড়া প্রায় সব সিরিজে তার দাদার বেসুরো গান গান।
এখন পর্যন্ত ৩০০+ পর্ব প্রকাশ হয়েছে। পর্বগুলোর তালিকা নিম্নেঃ
১) আগ্নেয়গিরি 
২) ঘূর্ণিঝড় 
৩) বিমান ছিনতাই 
৪) ইন্টার স্কুল সাইকেল প্রতিযোগিতা 
৫) বাঁধের নিচে সোনা
৬) নিয়ন্ত্রণহীন বাস
৭) শিবা এবং বৈদ্যুতিক মানুষ 
৮) শিবা বাঁচালো হাতিকে
৯) হীরা রহস্য
১০) শহরে ভূত
১১) মূর্তি চোর
১২) সমুদ্রের দানব
১৩) পানির সংকট
১৪) রোবো ম্যান
১৫) শিবা এবং জোকার
শিবা তার আশ্চর্য সাইকেল নিয়ে শত্রুদের সাথে মোকাবেলা করে। শিবার সাইকেল রিমোর্ট কন্ট্রোল। শিবার সাইকেলটি পানিতে গেলে তা দ্রুতযান নৌকার মতো হয়ে যায়। আকাশে গেলে উড়ে। সে তার হাত ঘড়ি দিয়েও সাইকেল নিয়ন্ত্রণ করে। ঘড়িতে কথা বললে সাইকেলের স্পিকারে তা শোনা যায়।
শিবা তার দাদা-দাদীর সাথে ভেদাস সিটি নামক শহরে বাস করে। সে একজন বাচ্চা নায়ক। শিবা এমন একজন দুঃসাহসী, বুদ্ধিমান বালকের নাম যে সরকারের পক্ষ হয়ে সমাজ বিরোধীদের বিরুদ্ধে যুদ্ধ করে।
শিবার হাতে একটি ঘড়ি এবং পায়ে অদ্ভুত জুতো আছে।
দাদা দাদী শিবাকে ভালোবাসে।
কার্টুন শোটিতে প্রধান চরিত্র শিবা হলে অন্যান্য চরিত্র রয়েছে। তার মধ্যে রয়েছে শিবার বন্ধুরা, দাদা-দাদি, পোষা কুকুর ডগি, শহরের অন্যান্য লোকজন এবং ভিলেনরা।
শিবার বন্ধুরা হচ্ছে রিভা, আদি, ইউদি। আদি তার বন্ধুদের গল্প শুনায়। এবং গল্প গুলো থেকে রিভা উপায় খুজে পায়। আর তারা উপায় খুজে পেয়ে গুন্ডাদের শায়েস্তা করতে পারে। আর ইউদি এলিয়েনকে খুব ভয় পায়। রিবা,আদি এবং ইউদি হলো শিবার প্রায় স‌ময়ের সঙ্গী।
আদির নীল গেঞ্জি, ইউদী সবুজ & রিভা মাঝে মধ্যে নীল পোশাক পরেন।
শত্রুদের পরাজিত করার পর লাড্ডু সিং তাদের গ্রেফতার করে। লাড্ডু সিং এর সহকারী এবং প্রায় সময় মোটর সাইকেল চালক হিসেবে থাকেন পেডা রাম।
মাইজপাড়া ইউনিয়ন

মাইজপাড়া ইউনিয়ন বাংলাদেশের নড়াইল সদর উপজেলার একটি ইউনিয়ন।
মাইজপাড়া ইউনিয়ন জেলা সদর থেকে ১০ কিঃ মিঃ উত্তর পশ্চিমে অবস্থিত। মাইজপাড়া ইউনিয়নের উত্তরে মাগুরা জেলার শালিখা উপজেলার গঙ্গারামপুর ইউনিয়ন ও নড়াইলের হবখালি ইউনিয়ন, পূর্বে হবখালি ও শাহাবাদ ইউনিয়ন, দক্ষিণে তুলারামপুর ইউনিয়ন এবং পশ্চিমে যশোর জেলার বাঘারপাড়া উপজেলার ধলগ্রাম ইউনিয়ন অবস্থিত। এর আয়তন ১৮ বর্গ কি.মি.।
গ্রামগুলো হলোঃ ধাড়িয়াঘাটা, মাগুরা, কালুখালী, কাঠালবাড়িয়া, লোকনাথপুর, দৌলতপুর, মাইজপাড়া, পোড়াডাঙ্গা, তালেশ্বর, দুর্গাপুর, হোসেনপুর, রামপুর, উড়ানী, চারিখাদা, বলরামপুর, আদমপুর, বোড়ামারা, কোদলা, তারাশী, রামেশ্বরপুর, ডহর তারাশী, কল্যাণখালী, সলুয়া, পারবলরামপুর, আতোষপাড়া।
মাইজপাড়া ইউনিয়নে রয়েছেঃ
সাক্ষী মালিক

সাক্ষী মালিক (জন্ম: ৩ সেপ্টেম্বর ১৯৯২) হলেন একজন ভারতীয় মহিলা কুস্তিগির। তিনি সাধারণত মহিলাদের ৫৮ কেজি ফ্রিস্টাইল শ্রেণীতে প্রতিদ্বন্দ্বিতা করে থাকেন। ২০১৬ গ্রীষ্মকালীন অলিম্পিকে তিনি মেয়েদের কুস্তির ৫৮ কেজি বিভাগে ব্রোঞ্জ পদক জয় করেন, তিনি প্রথম ভারতীয় নারী হিসেবে অলিম্পিকের কুস্তিতে পদক জয় করেন।
মালির এর আগে গ্লাসগোতে অনুষ্ঠিত ২০১৪ কমনওয়েলথ গেমসে রৌপ্য এবং দোহায় ২০১৫ এশিয়ান রেসলিং চ্যাম্পিয়নশিপে ব্রোঞ্জ পদক জিতেন। এছাড়াও তিনি ২০১৪ ওয়ার্ল্ড রেসলিং চ্যাম্পিয়নশিপে মহিলাদের ফ্রিস্টাইল ৬০ কেজি শ্রেণীতে ভারতের প্রতিনিধিত্ব করেছিলেন।
আন্তর্জাতিক অঙ্গনে একজন পেশাদার কুস্তিগির হিসেবে মালিকের প্রথম সাফল্য এসেছিল জুনিয়র বিশ্ব চ্যাম্পিয়নশিপে ২০১০ সালে যেখানে তিনি ৫৮ কেজি ফ্রিস্টাইল ইভেন্টে ব্রোঞ্জ পদক জেতেন। ২০১৪ সালে ডেভ শুলজ আন্তর্জাতিক টুর্নামেন্টে, তিনি ৬০ কেজি ওজন শ্রেণীতে স্বর্ণ পদক জিতেছিলেন।
সাক্ষী কমনওয়েলথ গেমস, স্কটল্যান্ডের গ্লাসগো ক্যাম্পেইনে তার প্রথম ম্যাচ কোয়ার্টার ফাইনালে ক্যামেরুনের এডিগ নাগোনো আয়িই সাথে লড়েন এবং ৪-০ ব্যবধানে সহজেই পরাজিত করেন। সেমিফাইনালে, সাক্ষী কানাডার ব্রাক্সটন রেই স্টোন এর মুখোমুখি হন, যাদের লড়াই ভালই জমে উঠে কিন্তু সাক্ষী শিগ্রই ৩-১ ব্যবধানে জয়ী হয়ে কমনওয়েলথ গেমসে পদক নিশ্চিত করেন। ফাইনালে তার নাইজেরিয়ার আমিনাত আদিনিয়ি সাথে মোকাবিলা হয়, যাতে সাক্ষী ৪ - ০ ব্যবধানে পরাজিত হন এবং রৌপ্য পদক জয়ের সৌভাগ্য লাভ করেন।
উবেকিস্তানের তাসখন্দে অনুষ্ঠিত ওয়ার্ল্ড রেসলিং চ্যাম্পিয়নশিপে অংশগ্রহণ করেন। ১০ সেপ্টেম্বর ২০১৪ তারিখে ১৬ জনের পর্বে তিনি সেনেগালের আন্তা পামবেউর মুখোমুখি হন এবং ৪-১ ব্যবধানে জয়ী হন। কিন্তু পরের রাউন্ডে তিনি শীঘ্রই ফিনল্যান্ডের প্রেত্রা মেরিট ওলির নিকট ১ - ৩ ব্যবধানে পরাজয় বরন করেন। তবে সেদিন তার ফলাফলই সেরা ছিল, যখন অন্য তিনজন কুস্তিগির শুরুতেই পরাজিত হয়ে বিদায় নিয়েছিলেন।
৯ মে ২০১৫ সালে কাতারের দোহায় শুরু হওয়া মাসব্যাপী সিনিয়র এশিয়ান চ্যাম্পিয়নশিপে ৬০ কেজি শ্রেণীতে পাঁচটি রাউন্ডে প্রতিদ্বন্দ্বিতা করেন। তারমধ্যে দুটিতে পরাজয় ও তিনটিতে জয়লাভ করে তিনি ব্রোঞ্জ পদক জিতে নেন। প্রথম রাউন্ডে সাক্ষী চীনের লিও জিওজুনের মুখোমুখি হন এবং ৪ - ৫ ব্যবধানে পরাজিত করেন। দ্বিতীয় রাউন্ডে তিনি মঙ্গোলিয়ার তুনগালাগকে ১৩-০ ব্যবধানে পরাজিত করেন। তৃতীয় রাউন্ডে তিনি জাপানের উশিমি কায়ামার নিকট শোচনীয়ভাবে পরাজিত হন। চতুর্থ রাউন্ডে সাক্ষী কাজাখস্তানের আয়ালীম কাসিমোভাকে পরাজিত করে ব্রোঞ্জ পদক জিততে সক্ষম হন।
মালিক মে ২০১৬তে অলিম্পিকের বিশ্ব অলিম্পিক বাছাইপর্বে ৫৮কেজির ওজন শ্রেণীতে সেমিফাইনালে চীনের ঝাং লানকে পরাজিত করে ২০১৬ রিও অলিম্পিকে যোগ্যতা অর্জন করেন, তিনি ৩২ দফা কুস্তিতে সুইডেনের জোহান্না মাট্টসনের বিরুদ্ধে এবং মোল্দাভিয়ার, মারিয়ানা ছেরদিভারার বিরুদ্ধে ১৬ দফার কুস্তিতে জেতেন।. কোয়ার্টার ফাইনালে রাশিয়ার সম্ভাব্য ফাইনালিস্ট ভ্যালেরিয়া কোবলোভার কাছে পরাজিত হবার পর, তিনি রিপিচেজ দফায় উন্নীত হন, যেখানে তিনি তার প্রথম দফার কুস্তিতে মঙ্গোলিয়ার পুরেভদোরজিন অর্খোনকে পরাজিত করেন। তিনি এক পর্যায়ে ০-৫ এ পিছিয়ে থেকেও রিপিচেজ দফায়, এশিয়ান চ্যাম্পিয়ন কিরগিজস্তানের আইসুলু টাইনিবেকোভাকে উপর ৮-৫ এ পরাজিত করে ব্রোঞ্জ পদক লাভ করেন এবং ভারতের মহিলা কুস্তিগিরের মধ্যে প্রথম অলিম্পিক পদক লাভের সম্মান অর্জন করেন।
জলে ঝাঁপ (ক্রীড়া)

জলে ঝাঁপ বা ডাইভিং হচ্ছে কোনও জলাশয় থেকে উঁচুতে অবস্থিত শক্ত কোন মঞ্চ কিংবা স্থিতিস্থাপক তক্তা (স্প্রিংবোর্ড) থেকে জলে ঝাঁপ দেওয়ার ক্রীড়া। মূলত শারীরিক কসরত দেখানোর উদ্দেশ্যে জলে ঝাঁপ দেওয়া হয়। এটি আন্তর্জাতিকভাবে স্বীকৃত একটি ক্রীড়া, যা অলিম্পিক ক্রীড়া প্রতিযোগিতার অংশবিশেষ। এছাড়াও অবসরে বিনোদনমূলক কর্মকাণ্ডে অবকাঠামোবিহীন ও প্রতিযোগিতাবিহীন অবস্থায়ও জলে ঝাঁপ দেওয়া হতে পারে।
অলিম্পিকে জলে ঝাঁপ অনুষ্ঠানটিতে অনেক দর্শক সমাগম হয়ে থাকে। শরীরকলাবিদ (জিমন্যাস্ট) ও নৃত্যশিল্পীদের চারিত্রিক বৈশিষ্ট্যের সাথে এ ক্রীড়ায় অংশগ্রহণকারী প্রতিযোগীদের আচরণের বেশ মিল রয়েছে। এর মধ্যে শক্তিমত্তা, নমনীয়তা, বিচক্ষণতা ও বায়ু ব্যবহারে সচেতনতা অন্যতম।
সুপ্রাচীনকাল থেকে বিশ্বে অবসরগ্রহণকালীন জলে ঝাঁপ দেওয়া একটি ক্রীড়া হিসেবে বেশ জনপ্রিয়তা অর্জন করে। ১৮৮০-এর দশকে প্রথমবারের মতো আধুনিক জলে ঝাঁপ প্রতিযোগিতা ইংল্যান্ডে অনুষ্ঠিত হয়েছিল। এ ক্রীড়ার সঠিক উৎপত্তিকাল অজানা রয়ে গেছে। ১৯০৪ সালে রাল্ফ টমাসের লিখিত "সুইমিং" পুস্তকে বর্ণিত আছে যে, কমপক্ষে ১৮৬৫ সালে জলে ঝাঁপ দেওয়ার ইংরেজ প্রতিবেদন উল্লেখিত রয়েছে। ১৮৭৭ সালের ব্রিটিশ রুরাল স্পোর্টসের সংস্করণে জন হেনরি ওয়ালশ উল্লেখ করেছিলেন যে, মি. ইয়ং ১৮৭০ সালে ৫৬ ফুট নিচে ডুব দিয়েছিলেন। এতে আরও উল্লখে করা ছিল যে, এ ঘটনার ২৫ বছর পূর্বে ড্রেক নামীয় এক সাঁতারু ৫৩ ফুট গভীরে যেতে সক্ষমতা প্রদর্শন করেছিলেন।
১৮৮৩ সালে গ্রেট ব্রিটেন সুইমিং অ্যাসোসিয়েশনের (বর্তমানে - ইংলিশ অ্যামেচার সুইমিং অ্যাসোসিয়েশন) উদ্যোগে প্রথমবারের মতো প্লাঞ্জিং চ্যাম্পিয়নশিপের প্রবর্তন করে। ঐ প্রতিযোগিতাটি ১৯৩৭ সাল পর্যন্ত অনিয়মিতভাবে অনুষ্ঠিত হতো।
সুয়েডীয় প্রচলিত ধারায় শৌখিন জলে ঝাঁপ (ফ্যান্সি ডাইভিং) অটো হ্যাগবর্গ এবং সি এফ মরিৎজি ক্রীড়া হিসেবে জনসমক্ষে তুলে ধরেন। তাঁরা হাইগেট পন্ডের ১০ মিটার জলে ঝাঁপ তক্তা থেকে ঝাঁপ দেওয়ার কৌশল প্রদর্শন করেন। এর ফলে ১৯০১ সালে শৌখিন ঝাঁপারু সংস্থা প্রতিষ্ঠায় প্রভূত সহায়তা করেন যা বিশ্বের প্রথম ঝাঁপারু সংগঠন ছিল। পরবর্তীকালে এ সংস্থাটি শৌখিন সাঁতারু সংস্থাটির (Amateur Swimming Association অ্যামেচার সুইমিং অ্যাসোসিয়েশনের) সাথে একীভূত হয়। ১৯০৩ সালে চ্যাম্পিয়নশিপে শৌখিন জলে ঝাঁপের আনুষ্ঠানিক অন্তর্ভূক্তি ঘটে।
জলছত্র বাজার

জলছত্র বাজার হচ্ছে বাংলাদেশের মধুপুর উপজেলার আরণখোলা ইউনিয়নের একটি বাজার। এটি টাঙ্গাইল শহর থেকে ৫৬ কিলোমিটার উত্তর-পূর্বে এবং ময়মনসিংহ থেকে ৪৪ কিলোমিটার দক্ষিণ পশ্চিমে মধুপুর জঙ্গলের অতি সন্নিকটে অবস্থিত।
কলা এবং আনারস বিক্রির জন্য জলছত্র বিখ্যাত। এটাই অত্র অঞ্চলের সব থেকে বড় আনারস বাজার। মধুপুর অঞ্চলের ভূমি কলা এবং আনারসের চাষের জন্য খুবই উর্বর। বাংলাদেশে মোট উৎপাদিত আনারসের ৮০% জন্মে মধুপুর উপজেলায়। এই সকল আনারস এবং কলা প্রথমে জলছত্র বাজারে আনা হয়, এখান থেকেই সারা বাংলাদেশে পাঠানো হয়। এখানকার আনারস বাংলাদেশ হতে ইউরোপে রপ্তানি করা হয়।
এম শমশের আলী

মুহাম্মাদ শমশের আলী (জন্ম: ২১ নভেম্বর ১৯৩৭) হলেন বাংলাদেশের একজন আন্তর্জাতিক পরমাণু বিজ্ঞানী। তিনি বাংলাদেশ বিজ্ঞান একাডেমির প্রাক্তন সভাপতি, সাউথ ইস্ট ইউনিভার্সিটি সাবেক উপাচার্য  এবং বাংলাদেশ উন্মুক্ত বিশ্ববিদ্যালয়ের প্রাক্তন প্রতিষ্ঠাতা উপাচার্য।
তিনি ১৯৩৭ সালের ২১ নভেম্বর কুষ্টিয়া জেলার ভেড়ামারা শহরে জন্মগ্রহণ করেন। পৈত্রিক সূত্রে তিনি যশোর সদর থানার সিঙ্গিয়া গ্রামের (বর্তমানে বসুন্দিয়া) লোক ছিলেন। তার বাবার নাম আমীর আলী এবং মাতা রহিমা খাতুন।
শমশের আলীর শিক্ষা শুরু হয় চুয়াডাঙ্গা এলাকার স্থানীয় ইউসুফ মাস্টারের স্কুলে। পিতার চাকরির কারণে তারা সপরিবারে চলে যান ভারতের চব্বিশ পরগনার রানাঘাটে। সেখানে শমশের আলীকে ভর্তি করে দেওয়া হয় লালগোপাল স্কুলে। এখানে দুবছর লেখাপড়ার পর ভারত ভাগের কারণে ১৯৪৮ সালে তারা সপরিবারে ফিরে আসেন যশোরে। এবং এখানেই বসবাস করতে শুরু করেন। এরপর তাকে ভর্তি করে দেওয়া হয় যশোর জিলা স্কুলের পঞ্চম শ্রেণিতে। এবং এই স্কুল থেকেই তিনি ১৯৫৪ সালে ম্যাট্টিক পাস করেন। তিনি ১৯৫৪ সালে ভর্তি হন রাজশাহী কলেজে। ১৯৫৬ সালে এই কলেজ থেকে আই. এস. সি. পাস করেন। কলেজ জীবন শেষে তিনি ১৯৫৬ সালে ভর্তি হন ঢাকা বিশ্ববিদ্যালয়ে। তার পছন্দের বিষয় ছিল পদার্থবিজ্ঞান। ১৯৫৯ সালে শ্রেষ্ঠত্বের সাথে অনার্স এবং ১৯৬০ সালে এম. এস. সি ডিগ্রি অর্জন করেন। ১৯৬১ সালে ম্যানচেস্টার বিশ্ববিদ্যালয় থেকে পি.এইচ.ডি ডিগ্রি সম্পূর্ণ করেন এবং ১৯৬৫ সালে সেই ম্যানচেস্টার থেকেই থিওরেটিক্যাল নিউক্লিয়ার ফিজিক্স বিষয়ে পি. এইচ. ডি ডিগ্রি অর্জন করেন।
১৯৬১ সালে পাকিস্তান আণবিক শক্তি কমিশনে যোগদানের মাধ্যমে তার কর্মজীবন শুরু হয়। পি. এইচ. ডি ডিগ্রি লাভ করার পর ১৯৬৫ সালে দেশে ফিরে এসে তিনি ঢাকায় আণবিক শক্তি কেন্দ্রে সিনিয়র সায়িন্টিফিক অফিসার হিসেবে যোগ দেন। কর্মদক্ষতার জন্য তিনি ১৯৭০ সালে অত্যন্ত অল্প বয়সে আণবিক শক্তি কমিশনের পরিচালক হিসেবে দায়িত্ব পান। ১৯৭৮ সাল পর্যন্ত তিনি এই দায়িত্ব পালন করেন। ১৯৬১-১৯৮২ সাল পর্যন্ত দীর্ঘ ২১ বছর যাবৎ ড. আলী আণবিক শক্তি কমিশনের বিভিন্ন গুরুত্বপূর্ণ পদে বহাল ছিলেন। ১৯৭৩ সালে ঢাকা বিশ্ববিদ্যালয় একটা স্পেশাল সাইটেশনের মাধ্যমে ড. আলীকে ঢাকা বিশ্ববিদ্যালয়ের অনারারি প্রফেসর অব ফিজিক্স করে তাকে একটা বিরল সম্মাননা প্রদান করে। ১৯৮২ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক হিসেবে নিযুক্ত হন এবং ২০০৬ সাল পর্যন্ত এই দায়িত্ব অব্যাহত ছিলেন। ১৯৯২-১৯৯৬ সাল পর্যন্ত বাংলাদেশ উন্মুক্ত বিশ্ববিদ্যালয়ের প্রতিষ্ঠাতা উপাচার্য হিসাবে দায়িত্ব পালন করেন। ২০০২ সাল হতে ২০১০ সাল সময় পর্যন্ত সাউথ ইস্ট বিশ্ববিদ্যালয়ের প্রতিষ্ঠাতা উপাচার্য হিসাবে দায়িত্ব পালন করেছেন। এছাড়াও ২০০৪ থেকে ২০১২ সাল পর্যন্ত বাংলাদেশ বিজ্ঞান একাডেমির সভাপতির দায়িত্ব পালন করেছিলেন।
আগ্রহের বিষয়ের মধ্যে একটি হচ্ছে বিজ্ঞান আর অন্যটি হচ্ছে ধর্ম। ধর্ম বলতে তিনি শুধুমাত্র ইসলামকে নয় সকল ধর্মকে বুঝিয়েছেন। আগ্রহের অন্য বিষয়গুলো হচ্ছে -
শমসের আলী বিভিন্ন বৈজ্ঞানিক সংস্থার সদস্য ছিলেন। এর মধ্যে রয়েছে:
শমসের আলী একাধিক জাতীয় ও আন্তর্জাতিক পুরস্কার প্রাপ্ত
চাঁদের উৎপত্তি ও পরিবর্ধন

চাঁদের উৎপত্তি ও পরিবর্ধন বলতে পৃথিবীর একমাত্র প্রাকৃতিক উপগ্রহ চাঁদের গঠন সম্পর্কিত বিভিন্ন ব্যাখ্যাকে বুঝানো হয়। এই সম্পর্কিত তত্ত্বের মধ্যে সবচেয়ে গ্রহণযোগ্যটি হল জায়ান্ট-ইম্প্যাক্ট তত্ত্ব। এটি নিয়ে এখনও ব্যাপক গবেষণা চলছে এবং একাধিক ভিন্ন অভিমত রয়েছে। অন্যান্য প্রস্তাবিত তত্ত্বের মধ্যে রয়েছে ফিশন, গঠন একত্রীক্করণ (ঘনীভবন তত্ত্ব), গ্রহাণু তত্ত্ব এবং মহাকাশীয় সংঘর্ষ তত্ত্ব।
আদর্শ দৈত্যাকার সংঘর্ষ তত্ত্বমতে মঙ্গল গ্রহের সমান আকৃতির থিইয়া পৃথিবীর সাথে সংঘর্ষের ফলে পৃথিবীকে ঘিরে একটি ডেবরিস বলয়ে তৈরি হয়। যা পরবর্তীতে চাঁদ সৃষ্টিতে ভূমিকা রাখে। চাঁদের অক্সিজেন আইসোটপিক অনুপাত মূলতঃ পৃথিবীর মতই। কিন্তু থিইয়া যদি ভিন্ন কোন গ্রহ বা প্রোটোপ্লানেট হত, তবে অবশ্যই এর আইসোটপিক অনুপাত পৃথিবীর চেয়ে ভিন্ন হত। 
কিছু তত্ত্বে বলা হয় ৪.৬ বিলিয়ন বছর পূর্বে, সৌরজগতের গঠনের শুরুর দিকে, পৃথিবী পাথর এবং লাভায় পূর্ণ ছিল এবং পৃথিবীর কোন বড় আকারের চাঁদ ছিল না। মঙ্গল গ্রহাকৃতির আদিম প্রোটোপ্লানেট থিইয়া পৃথিবীর সাথে সংঘর্ষিত হলে পৃথিবী থেকে একটি অংশ বিচ্যুত হয়ে ছিটকে পড়ে। মহাশূন্যে ছিটকে পড়া অংশ হারিয়ে গেলেও এরই মাঝে কিছু অংশ আবার পৃথিবীর কক্ষপথে একীভূত হয়ে চাঁদ গঠন করে।
এই তত্ত্ব অনুসারে, চাঁদের উদ্ভব পৃথিবীর বর্তমান আকারের সাথে অন্তত ৯০% সামঞ্জস্য পূর্ণ কোন বস্তুর সাথে সংঘর্ষ হলেই সম্ভব।বেশিরভাগ সময়ই সাংঘর্ষিক বস্তুটিকে থিইয়া বলা হয়। গ্রীক পুরাণে উল্লেখিত চাঁদের দেবী সেলেন এর মা থিইয়া থেকে এরূপ নামকরণ করা হয়েছে। 
কিন্তু আধুনিক কম্পিউটার ব্যবহার করে দেখা গিয়েছে, এই সংঘর্ষের ফলে যে শক্তি উৎপন্ন হতে পারে তার পরিমাণ অত্যন্ত বেশি। এরূপ বিশাল সংঘর্ষে ট্রিলিয়ন টনেরও বেশি বস্তু বাষ্পীভূত এবং গলে যাওয়ার কথা। এমনকি এতে পৃথিবীর কোন কোন অংশের তাপমাত্রা ১০,০০০°C (১৮০০০ °F) এর মত হয়েছিল।
এই তত্ত্বমতে চাঁদ পৃথিবী কর্তৃক অধিগ্রহিত হয়েছিল। ১৯৮০-এর আগ অব্দি এই ধারণা বেশ জনপ্রিয় ছিল। চাঁদের আকৃতি, কক্ষপথ এবং জোয়ার-ভাটা সংক্রান্ত ইস্যু এই ধারণাকে সমর্থন করে। 
অধিগ্রহণ তত্ত্বের মূল সমস্যা হল, পৃথিবীর সাথে এরূপ ঘটনা সাধারনত বিস্ফোরণ কিংবা কক্ষপথের বিচ্যুতি ঘটায়। তাই ধারণা করা হয়, আদিম পৃথিবীতে একটি বিশাল বায়ুমন্ডল থাকতে পারে যা সঙ্ঘর্ষকে ধীর গতিতে ঘটতে সাহায্য করে। এই তত্ত্বমতে বৃহস্পতি এবংশনির অনিয়ত উপগ্রহীয় কক্ষপথের কারণও ব্যাখ্যা করা যেতে পারে। তবে দুই জায়গার প্রয়োজনীয় অভিন্ন  অক্সিজেন আইসোটপের অনুপাতের কারণ বিশ্লেষণ করতে এই তত্ত্ব ব্যবহার সুবিধাজনক নয়।
বিখ্যাত জীববিজ্ঞানী চার্লস ডারউইনের পুত্র জর্জ ডারউইন সপ্তদশ শতকের দিকে সর্বপ্রথম ফিশন তত্ত্বের সূচনা করেন। এই তত্ত্ব অনুসারে ক্রম ঘূর্ণায়মান পৃথিবী থেকে একটি অংশ ছিটকে গিয়ে চন্দ্রের সূচনা করে। অস্ট্রিয়ান ভূতত্ত্ববিদ অটো এমফারার ১৯২৫ সালে মহাদেশীয় প্রবাহের দরুণ চন্দ্রের সৃষ্টি বলে প্রস্তাবনা দেন।
পরিবৃদ্ধির তত্ত্বানুসারে পৃথিবী এবং চন্দ্র সৌরজগতের আদিম পরিবৃদ্ধি চাকতিতে একই সাথে গঠিত হয়েছে। কিন্তু এই তত্ত্ব পৃথিবী এবং চাঁদের মধ্যবর্তী কৌণিক ভরবেগের ব্যাখ্যা দিতে পারে না। পৃথিবীর তুলনায় চাঁদের লৌহ অংশ অপেক্ষাকৃত কম (পৃথিবীর ব্যাসার্ধের প্রায় ৫০ শতাংশ কিন্তু চাঁদের ব্যাসার্ধের মাত্র ২৫%)  কেন তার উত্তরও এই তত্ত্ব দিতে অক্ষম।
২০১১ সালে একটি তত্ত্বে বলা হয় ৪.৫ বিলিয়ন বছর পূর্বে দ্বিতীয় একটি চন্দ্রের অস্তিত্ব ছিল। পরবর্তীতে যার সাথে বর্তমান চন্দ্রের একটি সংঘর্ষ হয় এবং এই সংঘর্ষ বর্তমান চন্দ্রের গঠন ত্বরান্বিত করে।
অপর একটি সম্ভাব্য তত্ত্বে বলা হয় পৃথিবীর চাঁদ শুক্র গ্রহ থেকে এসেছে।
দীপিকা কুমারী

দীপিকা কুমারী (; জন্ম: ১৩ জুন ১৯৯৪) হলেন একজন ভারতীয় তীরন্দাজ, যিনি ভারতের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন। তিনি এক সময় বিশ্ব র‍্যাঙ্কিংয়ে ৫ম স্থানে ছিলেন, এছাড়াও তিনি প্রাক্তন ১ নম্বর র‍্যাঙ্কিংধারী তীরন্দাজ। ২০১০ কমনওয়েলথ গেমসে তিনি মহিলাদের ব্যক্তিগত ইভেন্টে স্বর্ণপদক জিতেছিলেন। এছাড়া তিনি দোলা ব্যানার্জী ও বোম্বাইলা দেবী লাইশ্রামকে সাথে নিয়ে মহিলাদের দলগত ইভেন্টেও স্বর্ণপদক জিতেছিলেন। দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন। তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।
২০১০ সালে তীরন্দাজীতে অভিষেক করা কুমারী ভারতের হয়ে ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
দীপিকা কুমারী ১৯৯৪ সালের ১৩ই জুন তারিখে ভারতের বিহারে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা শিবনারায়ণ মাহাতো ছিলেন একজন অটোরিকশা ড্রাইভার এবং মা গীতা মাহাতো ছিলেন রাচি মেডিকেল কলেজের নার্স। দীপিকার তীরন্দাজী শেখা শুরু হয় গ্রামে পাথরের ঢিল ছুরে আম পাড়ানো কেন্দ্র করে।
দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন। তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।
কুমারী ভারতের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৫৮ পয়েন্ট নিয়ে তিনি ২৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪২তম স্থান অধিকারী এস্তোনিয়ার রিনা পারনাতের মুখোমুখি হয়েছিলেন, যেখানে তিনি ৬–৫ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে নাম সু-হিয়নের কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি অঙ্কিতা ভকত এবং ভজন কৌরের সাথে ভারতীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৩টি ১০ পয়েন্ট অর্জন করে সর্বমোট ১৯৮৩ পয়েন্ট নিয়ে ৪র্থ স্থান অধিকার করেছিল। অতঃপর কোয়ার্টার-ফাইনালে তারা নেদারল্যান্ডসের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
দীপিকা দ্বিতীয় ভারতীয় হিসাবে মেক্সিকোর মেরিডায়ে অনুষ্ঠিত ২০০৬ আর্চারি বিশ্বকাপের জুনিয়র কম্পাউন্ড প্রতিযোগিতা জিতেন।
তিনি ২০০৯ সালে যুক্তরাষ্ট্রের অনুষ্ঠিত ১১তম যুব বিশ্ব আর্চারি চ্যাম্পিয়নশিপে স্বর্ণ পদক জিতেন, যখন তার বয়স হয়েছিল ১৫বছর। এছাড়া তিনি দোলা ব্যানার্জি ও বেম্বায়লা দেবীকে সাথে করে একই প্রতিযোগিতার দলগত ইভেন্টেও স্বর্ণ জিতেছিলেন।
তড়িৎ বিশ্লেষণ

রসায়ন বিদ্যায় যখন কোন তড়িৎ-বিশ্লেষ্য পদার্থের দ্রাবনে দ্রবীভূত পদার্থের মধ্য দিয়ে তড়িৎ প্রবাহ চালনা করা হয় তখন ঐ তড়িৎ-বিশ্লেষ্য পদার্থের রাসায়নিক বিয়োজন ঘটে নতুন রাসায়নিক ধর্মবিশিষ্ট পদার্থ উৎপন্ন হয়, এই পদ্ধতিকে তড়িৎ বিশ্লেষণ বা 'Electrolysis' বলে। তড়িৎবিশ্লেষণ পদ্ধতি খনিজ পদার্থ থেকে বিভিন্ন ধাতু উৎপাদনে ব্যবহার করা হয়ে থাকে। তড়িৎবিশ্লেষণে তড়িৎশক্তি রাসায়নিক শক্তিতে রূপান্তরিত হয়।
তড়িৎ বিশ্লেষণ পদ্ধতিতে কোন আয়নিক পদার্থের (তড়িৎ-বিশ্লেষ্য) দ্রবণ বা তার গলিত অবস্থার মধ্য দিয়ে সমক্ষ তড়িৎ প্রবাহ (Direct Current) পাঠালে তড়িৎদ্বারে রাসায়নিক বিক্রিয়া হয় এবং ঐ পদার্থের বিয়োজন হয়ে নতুন ধর্মের পদার্থ উৎপন্ন হয়। তড়িৎ-বিশ্লেষণের জন্যে প্রয়োজনীয় হল :-
(১) তড়িৎ-বিশ্লেষ্য পদার্থ, (২) সমক্ষ তড়িৎ প্রবাহের উৎস এবং (৩) দুইটি তড়িৎদ্বার
উদাহরণ স্বরূপ, ব্রাইনের তড়িৎবিশ্লেষণে সোডিয়াম হাইড্রোক্সাইড উৎপাদনের জন্য সোডিয়াম ক্লোরাইডের জলীয় দ্রবনকে তড়িৎ বিশ্লেষণ করা হয়। ব্রাইনের সম্পৃক্ত দ্রবণকে একটি প্রকোষ্ঠে প্রেরণ করা হয় যেখানে ক্লোরাইড আয়ন অ্যানোডে জারিত হয়, ইলেকট্রন হারিয়ে ক্লোরিন গ্যাস তৈরী করেঃ
ক্যাথোডে জল থেকে উৎপন্ন ধনাত্বক হাইড্রোজেন আয়ন হাইড্রোজেন গ্যাস এবং হাইড্রোক্সাইড আয়ন উৎপন্ন করেঃ
মেমব্রেন সেলের মেমব্রেনটি আয়ন ভেদী এজন্য একে আয়ন-এক্সচেঞ্জ মেমব্রেন বলে। এই মেমব্রেন সোডিয়াম আয়নকে (Na) অপরপার্শ্বে যেতে দেয় যেখানে হাইড্রোক্সাইড আয়নের সাথে বিক্রিয়া করে কস্টিক সোডা (NaOH) প্রস্তুত করে। ব্রাইনের তড়িৎবিশ্লেষণের সামগ্রিক বিক্রিয়াটি নিম্নরূপঃ
মাইকেল ফ্যারাডে 1832 সালে তার পরীক্ষা দ্বারা এই সিদ্ধান্তে উপনীত হন যে, তড়িৎ বিশ্লেষণের সময় যেকোন তড়িৎদ্বারে সংঘটিত রাসায়নিক পরিবর্তনের পরিমাণ অথবা কোন তড়িৎদ্বারে উৎপন্ন পদার্থের পরিমাণ তড়িৎ বিশ্লেষ্যের মধ্যদিয়ে প্রবাহিত মোট তড়িতের সমানুপাতিক।
অর্থাৎ, formula_1
অথবা,
formula_2
যেখানে, Z একটি স্থির সংখ্যা যা তড়িৎ-বিশ্লেষ্য পদার্থের ওপর নির্ভরশীল।
গলিত বা দ্রবীভূত বিভিন্ন তড়িৎ বিশ্লেষ্যের মধ্য দিয়ে একই পরিমাণ তড়িৎ প্রবাহ বা একই পরিমাণ বিদ্যুৎ আধান সমান সময়ের জন্যে প্রবাহিত করলে তবে তড়িৎ দ্বারে জমাকৃত বা দ্রবীভূত পদার্থের ভর ওই পদার্থ সমূহের তড়িৎ রাসায়নিক তুল্যাংকের সমানুপাতিক হবে।
ফ্যারাডের তড়িৎ বিশ্লেষণের সূত্রাবলী কেবল মাত্র তড়িৎ বিশ্লেষ্য পদার্থের ওপর প্রযোজ্য। তড়িৎ বিশ্লেষ্য পদার্থের ভৌত অবস্থা গলিত বা দ্রবীভূত হওয়া আবশ্যিক। এই সূত্রগুলির ওপর চাপ, তাপমাত্রা এবং দ্রাবক এবং দ্রবনের ঘনত্ব কোন প্রভাব ফেলে না।
ফ্যারাডের সূত্রাবলী ইলেকট্রনীয় পরিবাহীর (যেমন, ধাতু) ওপর প্রযোজ্য নয়। একসঙ্গে একাধিক তড়িৎ বিশ্লেষ্য পদার্থের উপস্থিতির ফলে একাধিক বিক্রিয়া সংঘটিত হলে গণনায় ত্রূটি দেখা দিতে পারে।
তড়িৎ বিশ্লেষণ মূলত ধাতু নিষ্কাশনে ব্যবহার হয়। অ্যালুমিনিয়াম, লিথিয়াম, সোডিয়াম, পটাশিয়াম, ক্যালসিয়াম, ম্যাগনেসিয়াম এবং কপার এই পদ্ধতিতে নিষ্কাশন করা হয়। বিভিন্ন রাসায়নিক যৌগ যেমন, সোডিয়াম হাইড্রোক্সাইড, সোডিয়াম ক্লোরেট, পটাশিয়াম ক্লোরেট, ট্রাই ফ্লুরো অ্যাসেটিক এসিড তড়িৎ বিশ্লেষণ পদ্ধতিতে উৎপাদন করা হয়। এছাড়াও ক্লোরিন এবং হাইড্রোজেন গ্যাস উৎপাদনে তড়িৎ বিশ্লেষণ পদ্ধতি ব্যবহার করা হয়।
এক ধাতুর ওপর আরেক ধাতুর প্রলেপ দেওয়ার জন্য তড়িৎ বিশ্লেষণ পদ্ধতি ব্যবহার করা হয়।
চরিত্রহীন (চলচ্চিত্র)

চরিত্রহীন হল বেবী ইসলাম পরিচালিত ১৯৭৫ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায় রচিত "চরিত্রহীন" উপন্যাস অবলম্বনে নির্মিত এই চলচ্চিত্রে শ্রেষ্ঠাংশে অভিনয় করেছেন মীনা খান, শেলী, প্রবীর মিত্র, গোলাম মুস্তাফা, রওশন জামিল, ও আনোয়ার হোসেন। চলচ্চিত্রটি ১ম জাতীয় চলচ্চিত্র পুরস্কার দুইটি বিভাগে পুরস্কার অর্জন করে।
ছায়াছবিটির সঙ্গীত পরিচালনা করেছেন দেবু ভট্টাচার্য ও লোকমান হোসেন ফকির।
কি যে করি

কি যে করি হল জহিরুল হক রচিত ও পরিচালিত ১৯৭৬ সালের বাংলাদেশী বাংলা ভাষার নাট্য চলচ্চিত্র। এতে প্রধান চরিত্রে অভিনয় করেছেন রাজ্জাক, ববিতা, দারাশিকো, জুবের আলম, সুলতানা প্রমুখ। চলচ্চিত্রটিতে অভিনয় করে রাজ্জাক ২য় জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন।
বড়লোকের একমাত্র নাতনী শাহানা চৌধুরী। দাদুর উইল অনুযায়ী মৃত্যুর পর সব বিষয়-সম্পত্তির মালিক হবে সে আর তার হবু স্বামী। তাই সে ছল করে এক ফাঁসির আসামীকে বিয়ে করে যাতে তার মৃত্যুর পর সব সম্পত্তি তার দখলে আসে। কিন্তু ভাগ্যক্রমে সেই ফাঁসির আসামী বাদশাহ মুক্তি পায়। এখন সে স্বামীর দাবী নিয়ে আসে শাহানার কাছে।
ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন ও মোহাম্মদ আলী সিদ্দিকী।
হারুন অর রশিদ (অধ্যাপক)

অধ্যাপক ড. হারুন অর রশিদ (জন্ম: ২৭ অক্টোবর ১৯৫৪) জাতীয় বিশ্ববিদ্যালয়ের সাবেক উপাচার্য। ২০১৩ সালের ৬ মার্চ বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ড. হারুন অর রশিদকে জাতীয় বিশ্ববিদ্যালয়ের উপাচার্য হিসেবে নিয়োগ দেন। জাতীয় বিশ্ববিদ্যালয়ের উপাচার্য হিসেবে নিযুক্ত হওয়ার আগে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে সিলেকশান গ্রেডের একজন অধ্যাপক হিসেবে নিযুক্ত ছিলেন। বর্তমানে তিনি "বাংলাদেশ স্কাউটস, রোভার অঞ্চলের "সভাপতি হিসেবে দায়িত্বরত আছেন।
হারুন-অর-রশিদের জন্ম পিরোজপুর জেলার কাউখালী উপজেলার আইরন গ্রামে। তিনি ঢাকা বিশ্ববিদ্যালয় থেকে তার বি.এ. (অনার্স) এবং মাষ্টার্স ডিগ্রি লাভ করেন। তিনি লন্ডন বিশ্ববিদ্যালয় থেকে তার পিএইচডি ডিগ্রী অর্জন করেন। তিনি উপসালা বিশ্ববিদ্যালয়, সুইডেন থেকে শান্তি ও সংঘাতের উপর গবেষণার একটি কোর্স সম্পন্ন করেছেন।
তিনি রাষ্ট্রবিজ্ঞান বিভাগে, চট্টগ্রাম বিশ্ববিদ্যালয়ে প্রভাষক হিসেবে তার ক্যারিয়ার শুরু করেন ১৯৭৯ সালে। তিনি ১৯৮৪ সালে সহকারী অধ্যাপক হন। তিনি সহকারী অধ্যাপক হিসেবে ১৯৮৫ সালে ঢাকা বিশ্ববিদ্যালয়ে ফিরে আসেন। তিনি যথাক্রমে ১৯৯০ এবং ১৯৯৫ সালে সহযোগী অধ্যাপক এবং অধ্যাপক হন। রাষ্ট্রবিজ্ঞান বিষয়ে অধ্যাপনার পাশাপাশি জাতীয় বিশ্বাবদ্যালয়ের উপাচার্য হওয়ার আগে তিনি ঢাকা বিশ্ববিদ্যালয়ের উপ-উপাচার্য হিসেবে ২০০৯ সাল থেকে ২০১২ সাল পর্যন্ত দায়িত্ব পালন করেন।
তার কর্মকালের মধ্যে রয়েছে:
বঙ্গবন্ধুবিষয়ক গবেষণায় অবদান রাখার জন্য ২০২২ সালে তাকে “বাংলা একাডেমি সাহিত্য পুরস্কার ২০২১” প্রদান করা হয়।
দুর্গাপুর ব্যারেজ

দুর্গাাপুর ব্যারেজ হল ভারতের পশ্চিমবঙ্গ রাজ্যের একটি দুর্গাপুর শহরের কাছে দামোদর নদ এর উপর নির্মিত একটি বাঁধ। এই ব্যারেজটি পরিচালনা করে দামোদর ভ্যালি কর্পোরেশন। এই ব্যরেজএর দ্বারা দামোদর নদ ও তার উপনদী গুলির বন্যা নিয়ন্ত্রণ করা সম্ভব হয়েছে। এই ব্যারেজ থেকে কৃষি জমিতে জল সেচের জন্য সেচ খাল খনন করা হয়েছে যার দ্বারা বর্ধমান জেলা ও বাঁকুড়া জেলার কৃষি জমিতে জল সেচ করা হয়।
১৯৫৫ সালে নির্মিত দুর্গাপুর ব্যারাজটি ৬৯২ মিটার (২,২৭০ ফুট) দীর্ঘ। এটির ৩৪ টি গেট রয়েছে (স্লুইস সহ)। গেটগুলির আকার ১৮.৩ মি × ৪.৯ মি (৬০ ফুট × ১৬ ফুট)। স্লুইসগুলির অন্তর্গত বাম ও ডানদিকের জলকপাটের আকার ১৮.৩ মি × ৫.৫ মিটার (৬০ ফুট × ১৮ ফুট)। দুর্গাপুর ব্যারাজটি ১২ মিটার (৩৯ ফুট) উঁচু।
দুর্গাপুর ব্যারাজ থেকে শুরু হওয়া বাম তীরের মূল খালটির দৈর্ঘ্য ১৩৬.৮ কিমি (৮৫.০ মাইল) এবং ডান তীরের মূল খালের ৮৮.৫ কিমি (৫৫.০ মাইল)। বাম তীরের খাল ব্যারাজ থেকে প্রতি সেকেন্ডে ২৬০ ঘনমিটার (৬৯,০০০ মার্কিন গ্যাল) এবং ডান তীরের খালের জন্য প্রতি সেকেন্ডে ৬৪.৩ ঘনমিটার (১৭,০০০ মার্কিন গ্যাল) জল প্রবাহিত হয়। মূল খাল ও শাখা খালের মোট দৈর্ঘ্য ২,৯৯৪ কিলোমিটার (১,৫৫০ মাইল)।
কালিদাস সম্মান

কালিদাস সম্মান () ভারতের মধ্যপ্রদেশ রাজ্য সরকার কর্তৃক শিল্পকলা বিষয়ের জন্য প্রদত্ত একটি সম্মানসূচক পুরস্কার। পুরস্কারটির নামকরণ করা হয়েছে প্রাচীন ভারতীয় কবি ও লেখক কালিদাসের নামানুসারে। ১৯৮০ সালে কালিদাস সম্মান প্রথম প্রদান করা হয়। প্রাথমিকভাবে শাস্ত্রীয় সঙ্গীত, শাস্ত্রীয় নৃত্য, নাটক এবং প্লাস্টিক শিল্পকলা বিষয়ে প্রতিবছর এই সম্মানটি প্রদান করা হয়ে থাকে। ১৯৮৬ ও ১৯৮৭ সালে দুবছরই পুরস্কারটি উপরিউক্ত বিষয়গুলিতে প্রদান করা হয়েছিল। পুরস্কারটি পূর্বোল্লিখিত চারটি শ্রেণীতে অসামান্য অবদানের জন্য প্রদান করা হয়।
বর্তমানে পুরস্কার হিসেবে প্রতিটি পুরস্কার প্রাপককে ২,০০,০০০ ভারতীয় টাকার সমান অর্থমূল্য প্রদান করা হয়। বিজয়ী মনোনয়নের জন্য মধ্যপ্রদেশ সরকার কর্তৃক পাঁচ সদস্যযুক্ত একটি সমিতি গঠন করা হয়, যাদের সবাই সঙ্গীতত নাটক আকাদেমির কর্মকর্তা এবং বিশিষ্ট শিল্পী অথবা শিল্প সমালোচক।
নিচের তালিকায় কালিদাস সম্মান প্রাপকদের তালিকা উপস্থাপন করা হলঃ
দি রেইন

দি রেইন ১৯৭৬ সালে মুক্তিপ্রাপ্ত প্রণয়ধর্মী চলচ্চিত্র। বাংলা এবং উর্দু দুই ভাষায় নির্মিত ছায়াছবিটি পরিচালনা করেছেন এস এম শফি। ছায়াছবিটির কাহিনী লিখেছেন নাজমুল মাসরিক এবং চিত্রনাট্য ও সংলাপ লিখেছেন পরিচালক এস এম শফি নিজেই। এতে প্রধান চরিত্রে অভিনয় করেছেন অলিভিয়া ও ওয়াসিম। এছাড়া অন্যান্য ভূমিকায় রয়েছে রাজপুত, কাজী মেহফুজুল হক, রোজী সামাদ, সৈয়দ হাসান ইমাম প্রমুখ। চলচ্চিত্রটি ২য় জাতীয় চলচ্চিত্র পুরস্কারে দুইটি বিভাগে পুরস্কার অর্জন করে।
খান বাহাদুর নিজাম উদ্দীন অঢেল সম্পত্তির মালিক হওয়া সত্ত্বেও কোন সন্তান না থাকার কারণে অসুখী। তার স্ত্রী প্রতিবারই মৃত সন্তান জন্ম দেয়। একদিন তিনি স্বপ্নে একজন সাধু পুরুষের দৈববাণী শুনতে পান। তিনি তাকে রাজিয়া নামে একজন ধার্মিক মহিলার কথা বলেন যার প্রার্থনায় তার সন্তান জন্মাবে। খান বাহাদুর রাজিয়াকে খুঁজে বের করেন। তার প্রার্থনায় খান বাহাদুরের একটি ছেলে সন্তান জন্ম নেয়। খান বাহাদুর রাজিয়াকে তার বোন হিসেবে গ্রহণ করেন এবং রাজিয়া ও তার স্বামীকে তার সম্পত্তির একটি অংশ দেন। তার সন্তান ফিরোজ বড় হতে থাকে। কিন্তু ভাস্কর্য তৈরিতে তার আগ্রহ দেখে খান বাহাদুর দুশ্চিন্তাগ্রস্ত হন এবং এ থেকে ভুলে থাকার জন্য তিনি তার সম্পত্তি দেখাশুনা করার জন্য তাকে এক পাহাড়ি এলাকায় পাঠান। সেখানে তার দেখা হয় রানীর সাথে যা তাদের দুজনের জীবনেই দুঃখ বয়ে আনে।
ছায়াছবিটির সঙ্গীত পরিচালনা করেছেন আনোয়ার পারভেজ। বাংলা ভাষার গীত রচনা করেছেন গাজী মাজহারুল আনোয়ার ও উর্দু ভাষার গীত রচনা করেছেন যাকাউর রহমান। গানে কণ্ঠ দিয়েছেন মাহমুদুন্নবী, রুনা লায়লা, ও আবিদা সুলতানা।
২য় জাতীয় চলচ্চিত্র পুরস্কারঃ
তিলপাড়া ব্যারেজ

তিলপাড়া ব্যারেজ ভারতের পশ্চিমবঙ্গ রাজ্যের বীরভূম জেলার ময়ূরাক্ষী নদীর উপর নির্মিত একটি বাঁধ। এই ব্যারেজটি সিউড়ি শহর থেকে ৫.৫ কিলোমিটার দূরে অবস্থিত। ব্যারেজের দৈর্ঘ্য ৩০৯ মিটার। ১৯৪৯ সালে এই ব্যারেজটি নির্মাণ সম্পূর্ণ হয়। সে সময়ে ব্যারেজটি নির্মাণে খরচ হয়েছিল ১.১১ কোটি টাকা। যে মূল নদীখাতের উপর ব্যারেজটি তৈরি তার প্রস্থ ১৮.২৯ মিটার। ব্যারেজের পিছনে জলাশয়ের গভীরতা ৬২.৭৮ মিটার। জলের তলে এই ব্যারেজে মোট ১৫টি স্লুইস গেট আছে। এই স্লুইস গেটগুলি দিয়ে মোট ৮টি বে'তে জল ছাড়া সম্ভব। ব্যারেজের ডান দিকে ১৬.৬ কিমি ও বাম দিকে ২২.৫৩ কিমি প্রধান খাল খনন করে কৃষি জমিতে জল সরবরাহ করা হয়।
মাটির মায়া

মাটির মায়া ১৯৭৬ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন তাহের চৌধুরী। প্রধান চরিত্রে অভিনয় করেছেন ফারুক, অঞ্জনা রহমান, আলমগীর, সুচরিতা প্রমুখ। চলচ্চিত্রটি ২য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।
ছায়াছবিটির সঙ্গীত পরিচালনা করেছেন আনোয়ার পারভেজ। গীত রচনা করেছেন সৈয়দ শামসুল হক। গানে কণ্ঠ দিয়েছেন সাবিনা ইয়াসমিন।
২য় জাতীয় চলচ্চিত্র পুরস্কার
গুন্ডা (চলচ্চিত্র)

গুন্ডা ১৯৭৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আলমগীর কুমকুম। এটি ঔপন্যাসিক অ্যান্থনি হপ-এর "প্রিজনার অব জেন্দা" উপন্যাস অবলম্বনে নির্মিত। ছায়াছবিটির চিত্রনাট্য লিখেছেন পরিচালক আলমগীর কুমকুম এবং সংলাপ লিখেছেন আশীষ কুমার লোহ। এতে প্রধান চরিত্রে অভিনয় করেছেন কবরী সারোয়ার, রাজ্জাক, খলিল উল্লাহ খান, আলমগীর প্রমুখ। অভিনেতা খলিল উল্লাহ খান এই চলচ্চিত্রটিতে অভিনয়ের মাধ্যমে ২য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।
বসতিতে বড় হওয়া সুন্দরী বীনা অন্যের পকেট মেরে ও ছিনতাই করে জীবিকা নির্বাহ করে। একদিন বাহাদুরের পকেট মারতে গিয়ে ধরা খায়। আরেকদিন বিশাল সম্পত্তির অধিকারী এক মহিলার বিশ্বস্ত কর্মচারী খায়রুল আলমের টাকা-পয়সা ছিনতাই করে। খায়রুল আলম বাহাদুরকে দায়িত্ব দেয় বীনাকে খুঁজে দিতে যাতে সে প্রিন্সেস সুলতানার পরিবর্তে তাকে তার মালকিনের কাছে নিয়ে যাতে পারে। বাহাদুর সম্পত্তির অর্ধেক পাওয়ার আশায় রাজি হয়। বাহাদুর মিথ্যে খুনের ঘটনা সাজিয়ে বীনাকে রাজি করায়। খায়রুল আলম ও বাহাদুর বীনাকে চৌধুরী মঞ্জিলে নিয়ে যায়। কিন্তু সেখানে তাদের আসল পরিচয় জানতে পেরে সকলে বিস্মিত হয়।
গুন্ডা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, মোহাম্মদ আলী সিদ্দিকী, ও ফেরদৌস ওয়াহিদ।
২য় জাতীয় চলচ্চিত্র পুরস্কারঃ
লং কিংকুয়ান

লং কিংকুয়ান (; জন্ম: ৩ ডিসেম্বর ১৯৯০) হুনান প্রদেশের জিয়াংজি এলাকার লংশানে জন্মগ্রহণকারী বিশিষ্ট চীনা ভারোত্তোলক। ৫৬ কেজি ওজন বিভাগে দুইবারের অলিম্পিক চ্যাম্পিয়ন তিনি।
বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে ৫৬ কেজি ওজন শ্রেণীতে খেলার জন্য মনোনীত হন ও স্বর্ণপদক জয় করেন। পুরুষদের ৫৬ কেজি বিভাগে স্বর্ণপদক জয়ের পূর্বে দুইবার জুনিয়র বিশ্বরেকর্ড গড়েছিলেন তিনি। পরের বছর একই শ্রেণীতে বিশ্ব ভারোত্তোলন চ্যাম্পিয়নশীপে স্বর্ণ জয় করেন। এ পর্যায়ে তিনি সর্বমোট ২৯২ কেজি উত্তোলন করেন।
কিন্তু, ২০১০ সালে নিজের খেতাব অক্ষুণ্ন রাখতে ব্যর্থ হন। নিজ দেশের উ জিয়াংবিয়াও'র কাছে হেরে যান ও ২০১১ সালের চ্যাম্পিয়নশীপে অংশ নিতে ব্যর্থ হন। এরপর ২০১২ সালের লন্ডন অলিম্পিকে অন্তর্ভূক্তির জন্য জাতীয় পর্যায়ের বাছাইয়ে উ'র কাছে পুনরায় হেরে যান। ২০১৩ সালে অনুষ্ঠিত বিশ্ব চ্যাম্পিয়নশীপে রৌপ্যপদক পান। এ পর্যায়ে ২০১২ সালের অলিম্পিক চ্যাম্পিয়ন ওম ইউন-চোলের পিছনে থাকেন ও ২০১৪ সালে ব্রোঞ্জপদক পান। ২০১৫ সালে বিশ্ব ভারোত্তোলন চ্যাম্পিয়নশীপে অংশ নিতে পারেননি।
রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ৫৬ কেজি শ্রেণীতে স্বর্ণপদক জয় করেন। তিনি সর্বমোট ৩০৭ কেজি উত্তোলন করে নতুন বিশ্বরেকর্ড গড়েন ও ১৬ বছর পূর্বেকার সিডনি অলিম্পিকে হালিল মাতলু'র গড়া ৩০৫ কেজির বিশ্বরেকর্ড ভঙ্গ করেন।
বড়বাটি স্টেডিয়াম

বড়বাটি স্টেডিয়াম () হলো ভারতের ওড়িশা রাজ্যের একটি ক্রিকেট মাঠ। এটি কটকে অবস্থিত। এই মাঠটিতে ভারত টেস্ট ক্রিকেট খেলে থাকে। ১৯৮৭ সালের ক্রিকেট বিশ্বকাপ এবং ১৯৯৬ সালের ক্রিকেট বিশ্বকাপের কিছু খেলা এখানে অনুষ্ঠিত হয়েছিলো।
এমনিতে কটকে ম্যাচ মানে ক্রিকেটারেরা থাকেন ভুবনেশ্বরে। প্র্যাকটিস বা ম্যাচের দিন এখান থেকে যাতায়াত করেন তারা। কারণ কটকে থাকার মতো ভাল হোটেল নেই।
এখানে মোট ২টি আন্তর্জাতিক ম্যাচ হয়েছে। 
২০১৫ সালে দক্ষিণ আফ্রিকার বিরুদ্ধে ভারত ৯২ রানে গুটিয়ে যায়। বিরাট রোহিতদের দায়িত্বজ্ঞানহীন রানআউট এর মাসুল হিসেবে ম্যাচ হারতে হয় ভারতকে। 
কটকে দক্ষিণ আফ্রিকার বিরুদ্ধে টি-টোয়েন্টি ম্যাচে হারের মুখে দর্শকরা জলের বোতল ছুড়ে খেলা বন্ধ করে দিয়েছিল। তার জেরে বরাবাটি স্টেডিয়ামে ইডেনের মতোই জলের বোতল নিয়ে ঢোকাও নিষিদ্ধ করে দেওয়া হয় ।
বনানী ঘোষ

বনানী ঘোষ (মৃত্যু ৭ জুন, ২০২৩)একজন প্রথিতযশা ভারতীয় বাঙালী কণ্ঠশিল্পী। তিনি মূলতঃ রবীন্দ্র সঙ্গীত শিল্পী হিসেবে পরিচিতি পেয়েছেন। এছাড়াও অতুলপ্রসাদ সেন, রজনীকান্তসহ অন্যান্য গানেও তার সবিশেষ দক্ষতা রয়েছে। তাকে ‘রুবি’ নামেও ডাকা হত।
বর্তমান বাংলাদেশের ময়মনসিংহে জন্মগ্রহণ করেন তিনি। বাবা প্রফুল্ল কৃষ্ণ ঘোষ একাধারে সঙ্গীতজ্ঞ, কবি ও শিশুতোষ সাময়িকীর সম্পাদক ছিলেন। হিন্দুস্তানী শাস্ত্রীয় সঙ্গীতে প্রশিক্ষণ নেন বনানী ঘোষ। প্রখ্যাত রবীন্দ্র সঙ্গীত শিল্পী কণিকা বন্দ্যোপাধ্যায়ের সাথেও শান্তিনিকেতনে কাজ করেছেন তিনি ও তার কণ্ঠস্বরের সাথে ব্যাপক মিল রয়েছে। এ প্রসঙ্গে এক সাক্ষাৎকারে তিনি বলেছেন,
রবীন্দ্রভারতী বিশ্ববিদ্যালয় থেকে প্রাতিষ্ঠানিক ডিগ্রী লাভ করেন তিনি। পণ্ডিচেরীর দিলীপকুমার রায়ের সাথেও প্রশিক্ষণ নিয়েছেন। ১৯৭০-এর দশকে রবীন্দ্রসঙ্গীত জগতে প্রবেশের পর তিনি খুব দ্রুতলয়ে আকাশবাণী এবং দূরদর্শনে স্থান করে নেয়ার ক্ষেত্রে সক্ষমতা দেখান।
সুইজারল্যান্ড ও মার্কিন যুক্তরাষ্ট্রে নিবাস গড়েন তিনি। তন্মধ্যে, যুক্তরাষ্ট্রে 'অন্তরা' নামের রবীন্দ্রসঙ্গীতের একটি প্রতিষ্ঠান গড়ে তোলেন। এ প্রতিষ্ঠানের মাধ্যমে সহস্রাধিক শিক্ষার্থীদেরকে প্রশিক্ষণ দিয়েছেন। এছাড়াও তিনি রবীন্দ্র মেলা উৎসবেরও আয়োজন করেছেন যাতে আন্তর্জাতিক অঙ্গনে রবিঠাকুরের সৃষ্ট কর্মসমূহকে ছড়িয়ে দেয়া যায়। বেশ কয়েকটি নৃত্য নাটকও মঞ্চস্থ করেছেন। তন্মধ্যে ১৯৬২ সালে শাপমোচন ও ১৯৮৩ সালে রোচেস্টারে ভানুসিংহের পদাবলী উল্লেখযোগ্য।
দীর্ঘদিন রোগভোগের পর ৭ জুন, ২০২৩ তিনি শেষ নিশ্বাস ত্যাগ করেন।
ব্যারি ম্যাকার্থি

ব্যারি জন ম্যাকার্থি (; জন্ম: ১৩ সেপ্টেম্বর ১৯৯২) হলেন ডাবলিনে জন্মগ্রহণকারী একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে ডারহামের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলিং করেন। এছাড়াও, ডানহাতে ব্যাটিংয়ে পারদর্শিতা দেখাচ্ছেন ব্যারি ম্যাকার্থি। তার বোন লুইজ ম্যাকার্থিও আয়ারল্যান্ড দলের পক্ষে আন্তর্জাতিক ক্রিকেটে অংশ নিচ্ছে।
আয়ারল্যান্ড অনূর্ধ্ব-১৯ দলের পক্ষে পাঁচটি খেলায় অংশ নিয়েছেন তিনি। প্রথম-শ্রেণীর ক্রিকেটে ডারহামের সদস্যরূপে ২০১৫ সালে অভিষেক ঘটে তার। একই দলের পক্ষে ২০ মে, ২০১৬ তারিখে প্রথমবারের মতো টুয়েন্টি২০ ক্রিকেট খেলেন। ২০১৬ ন্যাটওয়েস্ট টি২০ ব্ল্যাস্ট প্রতিযোগিতায় দলের প্রতিপক্ষ ওরচেস্টারশায়ার র‌্যাপিডসের বিপক্ষে খেলায় অংশগ্রহণের সুযোগ ঘটে তার। জুন, ২০১৬ সালে সফরকারী শ্রীলঙ্কার বিপক্ষে অনুষ্ঠিত ওডিআই সিরিজে অংশগ্রহণের জন্য তাকে দলের সদস্য মনোনীত করা হয়। অতঃপর ১৬ জুন, ২০১৬ তারিখে আয়ারল্যান্ডের পক্ষে ওডিআই অভিষেক ঘটে তার।
যাদুর বাঁশি

যাদুর বাঁশি ১৯৭৭ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন আব্দুল লতিফ বাচ্চু। ছায়াছবিটির কাহিনী, চিত্রনাট্য ও সংলাপ লিখেছেন আহমদ জামান চৌধুরী। এতে নাম চরিত্রে অভিনয় করেছেন অপু সারোয়ার। এছাড়া অন্যান্য ভূমিকায় ছিলেন সুচরিতা, রাজ্জাক, বুলবুল আহমেদ, এটিএম শামসুজ্জামান প্রমুখ। চলচ্চিত্রটি ৩য় জাতীয় চলচ্চিত্র পুরস্কারে তিনটি বিভাগে পুরস্কার অর্জন করে।
দরিদ্র বিধবা মায়ের সন্তান যাদু বাঁশি বাজিয়ে গ্রামবাসীকে বিমোহিত করে। গ্রামের কিছু লোক এতে ক্ষুব্ধ হয়ে তাকে গ্রাম থেকে বের করে দেয়। নদীর তীরে ডুবতে থাকা জেলে মোহর আলীর স্ত্রীকে বাঁচায় সে। মোহর আলী তার একটা কাজের বন্দোবস্ত করে দেয়। কিন্তু সে তার মালিক তমিজ আলীর মেয়ের পাখির সাথে সম্পর্কে জড়িয়ে যায়। তমিজ আলী জানতে পেরে যাদু ও মোহর আলীকে শাসায়। মোহর আলী ও তার স্ত্রী আমেনার সাহায্যে তারা বিয়ে করে এবং গ্রাম ছেড়ে শহরে পালিয়ে যায়। ইতোমধ্যে যাদু অসুস্থ হয়ে পরলে তাকে হাসপাতালে নিয়ে গেলে তার ক্যান্সার ধরা পরে। অন্যদিকে পাখির চাচার কুবুদ্ধিতে পাখি যাদুকে হাসপাতালে একা রেখে বাড়ি চলে যায় এবং গৃহবন্দী হয়।
যাদুর বাঁশি ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, রুনা লায়লা ও খুরশিদ আলম। যাদুর বাঁশি বাজিয়েছেন আবদুর রহমান।
৩য় জাতীয় চলচ্চিত্র পুরস্কারঃ
অনন্ত প্রেম

অনন্ত প্রেম ১৯৭৭ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি প্রযোজনা ও পরিচালনা করেছেন চিত্রনায়ক রাজ্জাক। এটি নায়ক রাজ্জাক পরিচালিত প্রথম চলচ্চিত্র। এতে প্রধান চরিত্রে অভিনয় করেছেন ববিতা, রাজ্জাক, এটিএম শামসুজ্জামান, ব্ল্যাক আনোয়ার, খলিল উল্লাহ খান। এই চলচ্চিত্রের জন্য চিত্রায়িত হয়েছিল বাংলাদেশি চলচ্চিত্রের প্রথম চুম্বন দৃশ্য, কিন্তু তা পরবর্তীকালে বাদ পড়ে। চলচ্চিত্রটি ৩য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।
রাজ্জাক, এটিএম শামসুজ্জামান, ব্ল্যাক আনোয়ার, খলিল চার বন্ধু বিশ্ববিদ্যালয়ে পড়ে। একই বিশ্ববিদ্যালয়ে পড়ে ববিতা। খলিল পছন্দ করে ববিতাকে কিন্তু সে প্রেমের প্রস্তাব সাড়া দেয় না। বন্ধুদের এ কথা জানালে তারা একটা উপায় খুঁজে বের করে। পরিকল্পনা অনুযায়ী তারা ববিতাকে একটি নির্জন স্থানে আক্রমণ করে ও তাকে বাঁচাতে আসে খলিল। সাজানো মারপিটে বন্ধুদের হারিয়ে ববিতাকে উদ্ধার করে এবং বাড়ি পৌঁছে দেবার নাম করে নির্জন স্থানে তাকে ধর্ষণ করতে উদ্যত হলে ববিতা চিৎকার করে। চিৎকার শুনে বন্ধুরা চলে আসে এবং সত্যিকারের মারপিটে রাজ্জাকের হাতে খলিল খুন হয়। খলিলের লাশ গাড়িতে করে নিয়ে ববিতাকে বাড়ি পৌঁছে দেয় কিন্তু ফেরার পথে তারা তিনজন পুলিশের কাছে ধরা পড়ে। পুলিশ হেফাজত থেকে পালিয়ে যায় রাজ্জাক। অন্যদিকে ববিতাও সৎ মায়ের অত্যাচার সহ্য করতে না পেরে বাড়ি থেকে পালিয়ে যায়। দুজনের ট্রেনে আবার দেখা হয় এবং পালিয়ে যান এক পাহাড়ি এলাকায়। সেখানে একে অপরের প্রেমে পড়ে যান। অপরদিকে জেল থেকে পালানোর পথে এটিএম শামসুজ্জামান ও ব্ল্যাক আনোয়ার পুলিশের গুলিতে মারা গেলে আসল ঘটনার কোন সাক্ষী থাকে না।
অনন্ত প্রেম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খুরশিদ আলম।
৩য় জাতীয় চলচ্চিত্র পুরস্কারঃ
জননী (চলচ্চিত্র)

জননী ১৯৭৭ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন সিরাজুল ইসলাম ভূঁইয়া। এতে প্রধান চরিত্রে অভিনয় করেছেন শাবানা, সৈয়দ হাসান ইমাম, আনোয়ারা, রওশন জামিল। শাবানা এই চলচ্চিত্রে অভিনয়ের মাধ্যমে ৩য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার পেলেও তিনি তা প্রত্যাখ্যান করেন।
৩য় জাতীয় চলচ্চিত্র পুরস্কারঃ
আশিস শর্মা

আশিস শর্মা হলেন একজন জনপ্রিয় ভারতীয় চলচ্চিত্র এবং টেলিভিশন অভিনেতা। তিনি টেলিভিশন শো "রাংগরসিয়াতে" মেজর রুদ্রপ্রতাপ রণৌত এবং "সিয়া কে রাম"-এ ভগবান রামের চরিত্রের জন্য বেশি পরিচিত। তার অভিনীত রংগরসিয়া ‘সেন্সিজ ওলমেঝ’ নামে তুর্কি ভাষায় ডাবিং করা হয়।
আশিস শর্মা ২০১০ সালে প্রথম হিন্দি ছবি "লাভ সেক্স অর ধোঁকা" দিয়ে চলচ্চিত্রে কর্মজীবন শুরু করেন। একই বছর তিনি ইমাজিন টিভিতে একটি টিভি সিরিজ "গুণাহো কা দেবতায়" প্রধান চরিত্রের কিরদার করেন। তিনি ঐতিহাসিক সিরিজ নাটক "চন্দ্রগুপ্ত মৌর্য" -এর চরিত্রটি পুনর্ঙ্কিত করেন। তিনি জি টিভির রব সে সোহনা ইশক রণবীর চরিত্র করেন। কালারসে রংগসরিয়া টিভি সিরিজে মেজর রুদ্র প্রতাপ রণৌত, একজন বিএসএফ কর্মকর্তা হিসেবে দর্শক খ্যাতি ও সমালোচনা দুটোই কুড়ান। ২০১৪ সালে তিনি নাচের একটি আপাতবাস্তব টেলিভিশন অনুষ্ঠান "ঝালাক দিখ্‌লা জা" ৭ম মৌসুমের বিজয়ী হন। সম্প্রতিকালে তিনি "সিয়া কে রামে" ভগবান রামের চরিত্রে অভিনয় করছেন।
২০১৩ সালের ৩০শে জানুয়ারি তিনি টেলিভিশন অভিনেত্রী অর্চনা টাইডেকে বিয়ে করেন।